Mariakirken i Skien

Mariakirken  var en middelalderkirke som lå i Skien by i Telemark.

Kirken nevnes første gang i 1296 som Ecclesia St. Mariae de Skidu,Myrvoll, Siri: Jakten på det eldste Skien, Selskapet for Skien bys vel, 1996 og ble viet til Skt. Maria den 12. september i et ukjent år. Kirken lå på en fjellrygg på Bjørneskjær – i dag Handelstorvet – og var annekskirke til Gjerpen. I motsetning til denne — som hadde mange eiendommer og betydelige inntekter — eide Mariakirken kun syv gårder, hvorav den viktigste var Søndre Brekke. Med så få gårder, har det formentlig ikke vært stort overskudd til ekstra prakt og utsmykninger., Erik: Skien kirke 1894—1994, Skien, 1994

 Kirkebygningens historie 
Kirken har bestått av et nærmest kvadratisk rom med et rett, avsluttet kor. Under politiske stridigheter i 1463, ble kirkebygget påført store skader. I 1616 ble det igangsatt forbedringer, finansiert via en ekstraskatt til borgerne. På 1640-tallet ble det utvidet med en tilbygning mot vest, således at det opprinnelige kirkerommet ble til kor.Nygaard, Marie: De romanske steinkirkene i Telemark, Universitetet i Oslo, 1996  

I 1652 begynte en gjenoppbygging etter bybrann nr. 3. Åtte år senere sto den nye kirkebygningen ferdig, med nesten 70 kirkestoler, fire lysekroner, rødt alterklede samt lysestaker og en stor sølvkalk. På slutten av 1600-tallet ble den utvidet til korskirke. 

I 1777 ble kirken totalskadet av brann, og en ny bygning, Christianskirken – også den korsformet – ble oppført på nogenlunde samme sted. Etter den siste bybrann i 1886, ble brokker av gul mursten samt grunnmuren til den eldste Mariakirken gjenfunnet. Knausen med ruinresten ble siden sprengt bort.

Mælum kirke har en bokstavaltertavle fra 1618 – med påmalte navn fra prominente Skiensborgere – som opprinnelig skal ha kommet fra kirken i Skien.Bjørnstad, Bj.: Mælum kirke i 1728: restaurert 1970, 1970

 Referanser 

 Eksterne lenker 

  Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2015), s. 13–14

Kategori:Tidligere kirker i Telemark
Kategori:Kirker i Skien
Kategori:Kulturminner i Skien